是戲雖曰幻設，自有所本。阿瑋與外祖母不和，去家，偕友彬彬之網絡咖啡廳，適為杰哥聞。杰乃就焉，會二生，延至家，自云家中多食，又曰：「凡離家之少年，我常相助。」至超市，陰市麥酒數罐。如家，飲二人，俟瑋醉，狎褻之。瑋驚呼「不宜」（杰哥不要！），杰斥之曰：「速俾我視！」（給我看看！）遂得逞，恫脅瑋不得語人。瑋大為其事所害。後適公園，遇志工淑惠，聞之言褻事，失聲痛呼，為淑惠曉。瑋遂盡語其事，從淑惠言，報警，驗其傷，告其庠，付諸司法。劇末，旁白性侵害之義。